რიკარდო ვილა
რიკარდო ხულიო ვილა (ესპ. Ricardo Julio Villa; დ. 18 აგვისტო, 1952, როკი პერესი, ბუენოს-აირესი, არგენტინა) — არგენტინელი ფეხბურთელი, ნახევარმცველი. სხვადასხვა დროს იცავდა „კილმესის“, „სან-მარტინ-დე-ტუკუმანის“, „ატლეტიკო ტუკუმანის“, აველიანედას „რასინგ კლუბის“, „ტოტენჰემ ჰოტსპურის“, „ფორტ-ლოდერდეილ სტრაიკერსის“, „დეპორტივო კალის“, „დეფენსა ი ხუსტისიასა“ და არგენტინის ეროვნული ნაკრების ღირსებას. ინგლისის ასოციაციის თასის მფლობელი 1981 „ტოტენჰემ ჰოტსპურის“ შემადგენლობაში. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 2008 წლის 7 თებერვალს ოსვალდო არდილესთან ერთად შეიყვანეს „ტოტენჰემ ჰოტსპურის“ დიდების დარბაზში (ინგლ. Tottenham Hotspur Hall of Fame).